Kosova me ligjet sipas planit Ahtisari
Në pritje të vendimit për statusin parlamenti miraton ligjet sipas pakos së presidentit Marti Ahtisaarit
Ndonëse Këshilli i Sigurimit i Kombeve të Bashkuara nuk i ka dhënë dritën e gjelbër propozimit të të dërguarit të Kombeve të Bashkuara për statusin e Kosovës, Maarti Ahtisaari, Parlamenti i Kosovës tashmë ka nisur miratimin e projektligjeve që dalin nga ky propozim. Tre projektligje, ai për simbolet shtetërore, për Ministrinë e Punëve të Jashtme dhe Shërbimin Diplomatik të Kosovës tashmë janë miratuar në parim. Autoritetet e shohin miratimin e këtyre projektligjeve si pjesë të përgatitjeve që duhet të bëjë Kosova para përfundimit të procesit të negociatave shtesë për statusin e saj që pritet të përmbyllen më 10 dhjetor. Hajredin Kuqi nënkryetar i Partisë Demokratike të Kosovës dhe ligjërues i të drejtës ndërkombëtare nuk beson se pas këtyre negociatave, propozimi i zotit Ahtisaari do të pësojë ndryshime. tha zoti Kuqi. Ndërkohë, Qeveria e Kosovës, synon që deri më 10 dhjetor, t’ia kalojë Parlamentit shumicën e ligjeve që dalin nga propozimi i zotit Ahtisaari. Sipas zëdhënësit të qeverisë, Avni Arifi, këto ligje mundësojnë funksionimin e Kosovës si shtet i pavarur dhe sovran. theksoi zoti Arifi. Zbatimi në praktikë i të gjitha ligjeve që miratohen nga Parlamenti i Kosovës varen nga miratimi i tyre nga ana e shefit të Misionit të Kombeve të Bashkuara Joachim Ruecker. Ky i fundit i është drejtuar me një letër kryetarit të Parlamentit të Kosovës, Kolë Berisha nëpërmjet së cilës ka kërkuar që ligjet e tilla të miratohen gjatë periudhës së tranzicionit. tha zoti Ruecker. Sidoqoftë, autoritetet në Prishtinë janë të vendosura të vazhdojnë me praktikën e filluar të përgatitjes së infrastrukturës ligjore mbi themelet e propozimit të zotit Ahtisaari, propozim ky që është miratuar nga Parlamenti me kusht që ai të jetë pjesë e një Rezolute ndërkombëtare për të ardhmen e Kosovës. Por zbatimi i një infrastrukture të tillë duhet të presë një vendim politikë për këtë të ardhmen. //rd//